**Karl Peter Frederic Albert Hermann** (født 15. august 1967) er en amerikansk skuespiller.

Barndom
-------

Hermann ble født i New York, som sønn av tyske foreldre. Da han var to måneder gammel flyttet familien til Tyskland. Han bodde der frem til han var 10 år gammel, og lærte seg ikke å snakke engelsk før han flyttet tilbake til USA.

Karriere
--------

Hermann har spilt i en rekke TV-serier, inkludert såpeoperaen *Guiding Light* (1997–1998), dramaserien *Beautiful People* (2006) og krimserien *Angela's Eyes* (2006). Siden 2002 har han hatt en gjentagende gjesterolle som forsvarsadvokaten Trevor Langan i krimserien *Law & Order: Special Victims Unit*. 

Hermann har også spilt i flere TV-reklamer, inkludert antirøykereklamen «Fair Enough». I 2006 spilte han rollen som Jeremy Glick i filmen *United 93*. Hermann spilte en av hovedrollene Eric Bogosians *Talk Radio* på Broadway i 2007. I øvrige roller var blant andre Liev Schreiber, samt Stephanie March som også er kjent fra *Law & Order: SVU*. Fra 2011 til 2012 spilte han i teaterstykket *War Horse*.

Hermann hadde en gjesterolle i den første sesongen av *30 Rock* i 2007. Året etter spilte han rollen som Davis Draper i *Cashmere Mafia*. Hermann har hatt en gjentagende gjesterolle som forsvarsadvokaten Jack Boyle i krimdramaserien *Blue Bloods* siden 2012.

Privatliv
---------

Hermann giftet seg med skuespillerinnen Mariska Hargitay 28. august 2004 i Santa Barbara i California. De hadde møttes da han fikk rollen i *Law & Order: SVU*, der hun spilte rollen som kriminalbetjent Olivia Benson. Den 28. juni 2006 ble sønnen deres, August Miklos Friedrich Hermann, født ved keisersnitt. I april 2011 adopterte Hermann og hans kone Amaya Josephine, og var tilstede da hun ble født. I oktober samme året adopterte de Andrew Nicolas Hargitay Hermann, som hadde blitt født i midten av 2011.

Filmografi
----------

| År | Tittel | Rolle | Merknad |
| --- | --- | --- | --- |
| 2002 | *Swimfan* | Lege på akutten |  |
| 2006 | *The Treatment* | Steve |  |
|  *United 93* | Jeremy Glick |  |
| 2008 | *Duane Incarnate* | Duane |  |
| 2010 | *Edge of Darkness* | Sanderman |  |
| *Just Wright* | Dr. Taylor |  |
| 2011 | *Our Idiot Brother* | Terry |  |
| *Too Big to Fail* | Christopher Cox | TV-film |
| *In the Family* | Dave Robey |  |
| 2012 | *Tilbake i spill* | Greg |  |
| 2013 | *Almost Friends* | Monsieur Tremblay |  |
| *Chinese Puzzle* | John |  |
| *Philomena* | Pete Olsson |  |
| 2015/
2016 | Younger | Charles | TV- serie |

Referanser
----------

1. ↑   Internet Broadway Database, Internet Broadway Database person-id 80834, besøkt 9. oktober 2017[Hentet fra Wikidata]
2. ↑   www.tvrage.com[Hentet fra Wikidata]
3. 1 2  Henderson, Kathy (29. juli 2011). «What's Up, Peter Hermann? The War Horse Star on Blending Broadway and a New Baby». Broadway.com.
4. ↑  Masterson, Lawrie (17. september 2007). «Mum's the word for Mariska». *Sunday Herald Sun*. s. X06.
5. ↑  Hubbard, Amy (19. oktober 2011). «Mariska Hargitay adopts second baby in 6 months: Give 'em an 'A'». *Los Angeles Times*. Arkivert fra originalen 20. oktober 2011. Besøkt 10. oktober 2013.
6. ↑  Triggs, Charlotte (19. oktober 2011). «Mariska Hargitay Adopts Again, Son Andrew». *People*.

Eksterne lenker
---------------

* (en) Peter Hermann på Internet Movie Database Rediger på Wikidata

* (sv) Peter Hermann i Svensk Filmdatabas Rediger på Wikidata

* (da) Peter Hermann på Scope Rediger på Wikidata

* (fr) Peter Hermann på Allociné Rediger på Wikidata

* (en) Peter Hermann på AllMovie Rediger på Wikidata

* (en) Peter Hermann hos The Movie Database Rediger på Wikidata

* (en) Peter Hermann hos Internet Broadway Database Rediger på Wikidata
* (en) Peter Hermann på Internet Off-Broadway Database

  


|  |  |
| --- | --- |
| Oppslagsverk/autoritetsdata | Prabook **·** Geni **·** VIAF **·** LCCN
 |